อยากให้มีการตรวจสอบการกระทำที่น่าสงสัยว่าจะเข้าข่ายผิดกฎหมาย เนื่องจากในช่วงรายสัปดาห์ที่ผ่านมานี้ถนนเลียบคลอง 13 ฝั่งตะวันออก จะมีรถบรรทุกหนักแบบพ่วงขนดินบรรทุกดิน วิ่งตลอดทั้งกลางวัน และมีฝุ่นดินที่ฟุ้ง รวมถึงสัญจรด้วยการขับรถที่เร็วมากและยังเป็นรถบรรทุกหนัก อยากให้มีการตั้งด่านตรวจสอบข้อเท็จจริงว่าไปถมดินที่ไหนอย่างไร โดยข้างรถจะมีชื่อว่าคนกรุงเก่า หรือ NIMA  ซึ่งผู้ร้องเรียนได้ใช้ถนนเส้นนี้เป็นประจำทุกวันยังมีความรู้สึกเลยว่าบนผิวถนนนั้นเต็มไปด้วยฝุ่นดินและช่วงที่มีฝนตกก็จะเป็นคราบน้ำผสมดินทำให้ถนนลื่น และช่วงถนนที่เป็นหลุมหรือถนนยุบก็มีความลึกมากขึ้นอย่างรวดเร็วในช่วง 2-3 สัปดาห์ที่ผ่านมานี้ ซึ่งรถดินจะวิ่งวนรอบมีจำนวนหลายคัน และเลี้ยวขวาขึ้นสะพานไปทางถนนสกุลดี